หุ้นวันนี้
ระมัดระวัง
30 ต.ค. 2565

ระมัดระวัง
ทิศทางตลาดหุ้นไทยวันที่ 17 พ.ย. ต้องลุ้นดัชนีจะตีผ่านทะลุ 1,000 จุดได้หรือไม่ จากแรงไล่ซื้อของนักลงทุนในประเทศ สวนทางต่างชาติที่กลับมาขายหุ้นอีกครั้ง ขณะที่ตลาดหุ้นไทยขาดปัจจัยบวกใหม่ๆ เข้ามากระตุ้น
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟินันเซียไซรัส กล่าวว่า ตลาดหุ้นไทยวันนี้แกว่งตัวแคบๆ ในทางบวก เนื่องจากแรงซื้อต่อเนื่องของต่างชาติติดต่อกัน 2 วัน ทำให้ตลาดหุ้นไทยแข็งแกร่งกว่าตลาดหุ้นเอเชีย 
สำหรับแนวโน้มของตลาดวันที่ 17 พ.ย. แนวรับของดัชนียังอยู่ที่ 980-974 จุด และแนวต้าน 9961,000 จุด การลงทุนยังต้องใช้ความระมัดระวัง 
กลยุทธ์ช่วงสั้น แนะนำการเก็งกำไร หุ้นรายตัวที่มีข่าวดีหนุน เช่น หุ้นที่เข้าคำนวณในดัชนี MSCI และขายทำกำไรจากราคาหุ้นที่ขึ้นมา 
อาทิ หุ้นทรู คอร์ปอเรชั่น (TRUE) ที่ถูกนำเข้าไปคำนวณในดัชนี MSCI จะได้รับความสนใจจากนักลงทุน เนื่องจากที่ผ่านมาระดับราคาหุ้นปรับตัวลงลึกและไม่ได้ฟื้นตัว เมื่อมีข่าวดีกระตุ้นราคาหุ้นจึงพุ่งขึ้นแรง ส่วนหุ้นการบินไทย (THAI) ที่ถูกลดเกรด ราคาหุ้นจะได้รับผลกระทบในช่วงสั้นๆ 
ดัชนีหุ้นไทยวันที่ 16 พ.ย. 2554 ท้ายตลาดมีแรงซื้อหุ้นขนาดใหญ่อย่าง ปตท. (PTT) บ้านปู (BANPU) เข้ามา กระตุกให้ดัชนีปลายตลาดขึ้นมาปิดที่จุดสูงสุดของวัน 997.11 จุด เพิ่มขึ้น 12.14 จุด มูลค่าซื้อขาย 24,003 ล้านบาท 
การลงทุนรายกลุ่ม ปรากฏว่านักลงทุนต่างชาติที่ซื้อติดต่อกัน 2 วัน กลับมาขายสุทธิอีกครั้งเมื่อวันที่ 16 พ.ย. จำนวน 2,454 ล้านบาท กองทุนสถาบันขาย 490 ล้านบาท ส่วนพอร์ตเทรดโบรกเกอร์ซื้อ 965 ล้านบาท และนักลงทุนในประเทศซื้อ 1,979 ล้านบาท